
Z A P I S N I K
38. sjednice Vijeća Mjesnog odbora „30. svibnja 1990.“
održane 17. lipnja 2024.
u sjedištu Mjesnog odbora, Vinodolska 23
s početkom u 20,00 sati

NAZOČNI ČLANOVI VIJEĆA:

Snježana Tkalčić-Pisk, Matej Klaić, Mislav Majcan, Željko Đuretec, Lovro Palić i Ana Stepančić Žanić.
OSTALI NAZOČNI:

Kristijan Rebelić
Predsjedava Matej Klaić, predsjednik Vijeća.

Zapisnik vodi Mislav Majcan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 36. sjednice Vijeća, održane 29. 4. 2024. i 37. sjednice Vijeća održane 29.5.2024.

Na prijedlog predsjednika Vijeće jednoglasno utvrđuje

D N E V N I   R E D
1. Podnošenje ostavke Lovre Palić na dužnost potpredsjednika Vijeća Mjesnog odbora „30. svibnja 1990.“;

2. Izbor potpredsjednika Vijeća Mjesnog odbora „30. svibnja 1990.“;

3. Prijedlog zaključka o prijedlogu otkaza daljnjih usluga zaštitara u objektu MO;

4. Zahtjev za regulacijom prometa u Okučanskoj ulici; - donošenje zaključka;
5. Aktualna komunalna problematika;

6. Pitanja, prijedlozi i obavijesti

Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


Bez rasprave Vijeće jednoglasno donosi

Z A K LJ U Č A K

1. Prima se na znanje Izjava Lovre Palića o ostavci na dužnost dopredsjednika Vijeća Mjesnog odbora „30. svibnja 1990.“

2. Dana 17. lipnja 2024. godine Lovro Palić prestaje obnašati dužnost potpredsjednika Vijeća Mjesnog odbora „30. svibnja 1990.“

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost te Vijeću Gradske četvrti Donja Dubrava na znanje.

Ad 2. 


Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.

Bez rasprave Vijeće jednoglasno donosi

Z A K LJ U Č A K

             1. Za potpredsjednika Vijeća Mjesnog odbora „30. svibnja 1990.“ izabran je 

Željko Đuretec.


2. Ovaj zaključak bit će objavljen na oglasnoj ploči u sjedištu Mjesnog odbora.

Ad 3. 


Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.

Bez rasprave Vijeće jednoglasno donosi

Z A K LJ U Č A K

o prijedlogu otkaza daljnjih usluga zaštitarima

u objektu Mjesnog odbora „30. svibnja 1990.“ 

1. Vijeće Mjesnog odbora „30. svibnja 1990.“ traži da se zaštitarima u objektu kojima je glavni zadatak da „čuvaju“ sjevernu i južnu parcelu od stvarnih /privatnih/ vlasnika otkažu daljnje usluge budući da isti svojim bivanjem nisu doprinjeli apsolutno ništa. 

2. Vijeće smatra kako su zaštitari u objektu Mjesnog odbora „30. svibnja 1990.“ samo  trošak za Grad Zagreb. Iako je Gradska skupština parcele proglasila komunalnom infrastrukturom od javnog interesa. Trenutno Vijeće ne vidi više svrhu njihove usluge. Budući da sjevernu i južnu parcelu od Mjesnog odbora građani više ne koriste jer su vlasnici uklonili svu opremu i sprave.

3. Također, tražimo od Gradskog ureda za mjesnu samoupravu, promet, civilnu zaštitu i sigurnost da  dostavi specifikaciju usluge zaštitarske firme koja je u objektu već godinu i pol dana.

4. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4. 


Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Matej Klaić, Mislav Majcan, Željko Đuretec, Lovro Palić i Ana Stepančić Žanić i Kristijan Rebelić


Vijeće jednoglasno donosi

Z A K LJ U Č A K

o očitovanju o zahtjevu za boljom i sigurnijom regulacije 

prometa u Okučanskoj ulici 

5. Vijeće je razmotrilo zahtjev u svezi regulacije prometa Okučanske ulice od k.br. 20 do k.br. 36 u kojem se zbog prometne opterećenosti traži preispitivanje i promjena postojeće organizacije prometa i poduzimanje mjera smirivanja prometnog toka.

6. Podržava se zahtjev za bolju organizaciju prometa istočnog dijela Okučanske. Nadležnim tijelima predlaže se iznalaženje boljih rješenja za smirivanje prometa odnosno preispitivanje mogućnosti promjene prometnih tokova okolnih ulica, postavljanje prometnih znakova ograničenja brzine i znakova ograničenja mase teretnih vozila.

7. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 5.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Matej Klaić, Mislav Majcan, Željko Đuretec, Lovro Palić i Ana Stepančić Žanić.

U raspravi istaknuto je za potrebom:

· Saniranje rupe na cesti križanje Vinodolske i Ulice Stjepana Lacka

· Čišćenje slivnika u Vratničkoj ulici

· Sanacija trulog drveta u dvorištu MO

· Čišćenje žljebova na zgradi MO. 


Vijeće jednoglasno donosi

a)

Z A K LJ U Č A K

o prijedlogu čišćenja slivnika u Vratničkoj ulici 

1. Vijeće Mjesnog odbora „30. svibnja 1990.“ predlaže čišćenje slivnika u Vratničkoj ulici.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

b)

Z A K LJ U Č A K

o prijedlogu sanacije trulog drveta u dvorištu

Mjesnog odbora „30. svibnja 1990.“

1. Vijeće predlaže sanaciju trulog drveta u dvorištu Mjesnog odbora „30. svibnja 1990.“

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost te Vijeću Gradske četvrti Donja Dubrava na znanje.


Ad 6. Pitanja, prijedlozi i obavijesti

Predsjednik obavještava članove Vijeća o dopisu GU za MS, promet,CZ i sigurnost od 14.5.2024.

S obzirom da nije bilo pitanja i prijedloga predsjednik zaključuje sjednicu.
Dovršeno u 21,15 sati.
KLASA: 024-08/24-003/1278
URBROJ: 251-13-11-4/004-24-2
Zagreb, 17. lipnja 2024.
Zapisnik sastavio:

Mislav Majcan

PREDSJEDNIK VIJEĆA

Mjesnog odbora „30. svibnja 1990.“

Matej Klaić

